b'\n_START_ARTICLE_\nSuccesj\xc3\xa6gerne\n_START_SECTION_\nHandling\n_START_PARAGRAPH_\nSimon og Rune er to 20 \xc3\xa5rige drenge fra provinsen, der lever et ganske almindeligt liv. Men de \xc3\xb8nsker sig mere: De vil have succes, passion, l\xc3\xa6kre babes, rigdom og det fede liv. Derfor har de har meldt sig p\xc3\xa5 et Speed of Life kursus i K\xc3\xb8benhavn. P\xc3\xa5 4 m\xc3\xa5neder skal de l\xc3\xa6re at score piger og f\xc3\xa5 succes i livet. Speed Up Life Academy ledes af den karismatiske 22-\xc3\xa5rige Neil. Han er inspireret af den amerikanske bog "The Game", der skildrer m\xc3\xa6nds systematiske brug af forskellige teknikker til score kvinder. P\xc3\xa5 Speed Up Life kurset l\xc3\xa6rer Simon og Rune, at "alt er muligt". Hvis man fokuserer rigtigt bliver dr\xc3\xb8mmene til virkelighed. Alt hvad det kr\xc3\xa6ver er selvdisciplin og positiv t\xc3\xa6nkning. Men kan man f\xc3\xa5 succes p\xc3\xa5 fire m\xc3\xa5neder? Er der en genvej til lykken? "Succesj\xc3\xa6gerne" er en film om mandlighed og nutidens fokus p\xc3\xa5 succes og individuel udvikling.'